Ministrul Sorin Grindeanu transferă, printr-un ordin semnat joi, 7 proiecte de infrastructură rutieră de la CNAIR (Compania Națională pentru Administrarea Infrastructurii Rutier) la CNIR – Compania Naționala de Investiții Rutiere înființată în urmă cu 9 ani, prin OUG 55/2016, act normativ adoptat ptin lege după 5 ani, în martie 2021.
Potrivit lui Grindeanu, CNIR va prelua următoarele obiective
– Autostrada Târgu Mureș-Târgu Neamț (secțiunea Miercurea Nirajului-Leghin)
– Autostrada Târgu Neamț-Iași-Ungheni
– Autostrada Bacău-Brașov
– Autostrada Ploiești-Brașov
– Drumul Expres Bacău-Piatra Neamț
– Drumul Expres Focșani-Brăila
– Drumul Expres Filiași-Târgu Jiu
"Transferul acestor proiecte a fost posibil doar după operaționalizarea CNIR și numirea unui Director General și a Directorului Economic-Financiar. Obiectivele vor fi preluate în baza unui protocol încheiat între cele două companii", a precizat Grindeanu, într-o postare pe Facebook.